
CVA ENA LILI DIZISISSE 
ADA DADA DADA DA ZA DAAD 


Că AS AVS AA AC VA Va Aa că a val 


Viata Sfântului Prooroc 
lie Tesviteanul 


Patria Sfântului Ilie, proorocul lui Dumne- 
zeu, a fost ţara Galaadului, de cealaltă parte 
de lordan, care se învecinează cu Arabia şi cu 
cetatea Tesvi, după care s-a numit şi Tesvitea- 
nul. El s-a născut'din seminţia lui Aaron, din 
tată cu numele Sovac. În timpul în care maica 
sa l-a născut, Sovac, tatăl lui, a văzut nişte băr- 
baţi îmbrăcaţi în haine albe, vorbind cu pruncul 
şi învelindu-l pe el cu foc, băgându-i văpaie de 
foc în gură, ca să mănânce. Aceasta văzând-o 
tatăl său şi spăimântându-se, s-a dus la leru- 
salim şi a spus preoţilor vedenia sa. Unul din 
acei preoţi, bărbat mai înainte văzător, i-a zis: 

„Omule, nu te teme de vedenia aceea pentru 
pruncul tău, dar să ştii că el va fi locaş al lumi- 
nii darului lui Dumnezeu şi cuvântul lui va fi ca 
focul de puternic şi de lucrător. Râvna lui către 

Domnul şi viața lui fiind bineplăcută lui Dum- 
nezeu, va judeca pe Israel cu sabie şi cu foc“. 
Un semn ca acesta şi o mai înainte-vestire 
pentru Sfântul Ilie la naşterea lui i-a fost ară- 
tată, adică ce fel avea el să fie, după ce va veni 
la vârsta bărbatului desăvârşit. Pruncul, cres- 
când, avea înclinare către preoţie, ca unul ce 
era din seminţie preoțească. Deci, punându-și 
nădejde în Dumnezeu din tinerețe, a iubit cură- 
ţia fecioriei şi petrecea într-însa ca un înger al 
lui Dumnezeu, cu sufletul şi cu trupul. Lui îi 
plăcea să se îndeletnicească în dumnezeiasca 
gândire. Adeseori ieşea la linişte în locurile 
pustiului şi astfel mult vorbea cu Însuşi Dum- 
nezeu, prin rugăciunea cea fierbinte, arzând 
ca un serafim de dragoste înfocată către Dân- 
sul. El era iubit de Dumnezeu, pentru că Dom- 
nul iubeşte pe cei ce-L iubesc pe El. Toate câte 
cerea de la milostivirea lui Dumnezeu, le lua 
ca unul ce aflase înaintea Lui mult dar. 
Sfântul Ilie, auzind şi văzând fărădelegile ce 
se făceau în poporul cel răzvrătit a lui Israel — 
împărații petrecând în păgânătate, judecătorii 
şi cei mari făcând nedreptăţi, popoarele slujind 
urâciunilor idolești, fără frică şi fără teamă de 

Dumnezeu, tăvălindu-se în necurăţie şi adu- 
când pe fiii lor ca jertfă diavolilor; iar adevă- 
raţii cinstitori de Dumnezeu se primejduiau 
în strârntorare şi în prigonire, necăjindu-se şi 
dându-se la moarte —îl durea foarte tare inima 
şi se tânguia; pe de o parte, pentru pierderea 
sufletelor omeneşti, iar pe de alta, pentru pri- 
gonirea cea cumplită împotriva drepţilor. El se 
mâhnea mai vârtos pentru necinstirile ce se 
făceau adevăratului Dumnezeu de cei necre- 
dincioşi, se întrista şi se umplea de râvnă pen- 
tru toate câte vedea. 

Deci, mai întâi s-a rugat la Dumnezeu să 
întoarcă pe cei păcătoşi la pocăință; dar, de 
vreme ce Dumnezeu are trebuinţă de la cei 
păcătoşi de chiar voința lor spre bine, iar în acei 
oameni împietriţi nu era deloc acea voinţă a 
binelui, de aceea proorocul râvnind foarte mult, 
s-a rugat lui Dumnezeu să-i pedepsească vre- 
melnic, ca măcar astfel să se înțelepțească. Dar, 
văzând pe Domnul zăbavnic spre pedepsire, 
ca pe un iubitor de oameni şi îndelung răbdă- 
tor, a îndrăznit a cere să-i poruncească lui să 
pedepsească pe cei călcători de lege, că poate 
se vor întoarce oamenii spre pocăință când vor 

fi pedepsiţi de om. Deci el nu s-a depărtat de 
o rugăciune ca aceea până ce nu a câștigat-o. 
A luat cererea aceea de la Preaînduratul Dum- 
nezeu pentru că El nu voia, ca un Părinte iubi- 
tor de fii, să mâhnească pe acel iubit rob al Său, 
care Îi slujea Lui ca un fiu, necălcând nici cea 
mai mică poruncă a Lui; ci precum lie Îi era în 
toate ascultător, nemâhnindu-L câtuşi de puţin 
vreodată, tot aşa şi Dumnezeu îi asculta rugă- 
ciunile lui, nemâhnindu-l pe dânsul. i 
Pe acea vreme împărăţea peste Israel, Ahab, 
împăratul cel fărădelege, având scaunul său în 
Samaria - acel loc era atunci al treilea scaun 
al împărăției lui Israel. Cel dintâi era în par- 
tea lui Efrem. Al doilea, în Tere, în partea lui 
Manase. Al treilea, în Samaria, tot în partea lui 
Efrem. Ahab şi-a luat de soţie pe Izabela, fata 
lui leteval, împăratul Sidonului şi a adus cu ea 
în:Samaria pe urâciunea acelei cetăți, pe ido- 
lul Baal şi l-a pus în casa lui, pe care o zidise în 
Samaria. Ei se închinau aceluia ca unui Dum- 
nezeu şi tot Israelul venea la închinarea ido- 
lului Baal. Acel împărat a mâniat pe Dumne- 
zeul Cel Preaînalt, mai mult decât toţi împărații 
care au fost în Israel înaintea lui, căci a înmulţit 
6 


foarte mult închinăciunea la idoli în împărăţia 
sa. Deci, proorocul lui Dumnezeu Ilie, a mers 
la Ahab, fiind plin de râvnă către Dumnezeu, 
spre a-l mustra pentru rătăcire, că, părăsind pe 
Dumnezeul lui Israel, se închina diavolilor şi pe 
toate popoarele le trăgea cu sine în pierzare. 
Văzând pe împărat că nu asculta sfaturile lui, 
Sfântul Prooroc Ilie a adăugat şi fapte pe lângă 
cuvinte, pedepsind pe potrivnicul lui Dumne- 
zeu şi pe poporul lui. E| a zis:,Viu este Dumne- 
zeul puterilor, Dumnezeul lui Israel, înaintea 
Căruia stau eu, că nu va fi în anii aceştia rouă 
şi ploaie din cer pe pământ, decât numai prin 
cuvântul gurii mele. Aceasta zicând, a plecat 
dinaintea lui Ahab. Deci, îndată cu cuvântul 
proorocului s-a încuiat cerul şi s-a făcut secetă 
şi nici o picătură de ploaie sau de rouă n-a picat 
de sus pe pământ, iar uscăciunii pământului 
a urmat nerodirea, lipsa de hrană şi foametea 
poporului. Pentru că împăratul greşind sin- 
gur, a.venit mânia lui Dumnezeu asupra lui şi 
a tuturor şi toată împărăţia se primejduia, ca şi 
mai înainte pentru păcatul lui David. Proorocul 
lui Dumnezeu, Ilie, aştepta să se pedepsească 
Ahab, împăratul lui Israel şi, cunoscându-şi 

rătăcirea sa, să se întoarcă prin pocăință la 
Dumnezeu şi pe popoarele cele răzvrătite să 
le întoarcă cu sine la calea cea dreaptă. 

După ce l-a văzut pe Ahab petrecând în 
împietrire oarecând Faraon şi că nici nu gân- 
dea să se lase de acea păgânătate, ci mai vâr- : 
tos mergând în adâncul răutăţii, prigonind şi 
ucigând pe cei ce slujeau lui Dumnezeu cu 
dreaptă credinţă, a lungit acea pedeapsă până 
în al doilea și al treilea an. Atunci s-a împli-' 
nit cuvântul Sfântului Prooroc Moise, întâiul 
văzător de Dumnezeu, care a zis către Israel: 
„Na fi cerul deasupra capului tău de aramă şi 
pământul cel de sub tine de fier. Pentru că, 
încuindu-se cerul, pământul nu avea ume- 
zeală, nici îşi dădea rodul său asupra lui; pomii 
şi florile se vestejiseră şi toată iarba pământu- 
lui se uscase. | 

„Astfel pieriseră toate roadele pământului, 
grădinile, ţarinile şi câmpiile se făcuseră pustii, 
fiindcă nu puteau nici să are, nici să semene. 
Izvoarele apelor se uscaseră, râurile erau mici 
şi pâraiele secaseră, iar apele care erau mari 
se împuţinaseră. Tot pământul rămăsese fără 
de apă şi uscat, încât oamenii, dobitoacele şi 

păsările mureau de foame. Dar această foa- 
mete nu era numai asupra poporului lui Israel, 
ci venise şi asupra țărilor dimprejur, pentru că, 
aprinzându-se o casă din cetate, erau în pri- 
mejdie şi cele de primprejur. Astfel, casa lui 
Israel atrăgând asupra sa mânia lui Dumne- 
zeu, din această pricină pătimea toată lumea. 

Acestea s-au făcut nu atât cu mânia lui Dum- 
nezeu, cât cu râvna proorocului Ilie, pentru 
că Domnul, Preamilostivul iubitor de oâmeni, 
biruindu-se de îndurările Sale şi văzând primej- 
dia popoarelor şi pieirea tuturor vieţuitoarelor, 
voia să trimită ploaie pe pământ; dar se oprea, 
făcând voia proorocului, care zisese:,„Viu va fi 
Domnul, că nu va pogori ploaie sau rouă pe 
pământ, decât numai prin cuvântul gurii mele. 
Zicând acestea, el era cuprins după Dumnezeu 
cu atâta râvnă, încât nu se cruța nici pe sine; 
căci ştia că, dacă va lipsi hrana de pe pământ, 
atunci şi el va răbda aceeaşi foamete ca şi cele- 
lalte popoare. Însă nu se îngrijea de aceasta, 
mai bine voia să moară de foame decât să milu- 
iască pe păcătoşii care nu se pocăiau şi erau 
ca nişte vrăjmaşi ai lui Dumnezeu. 

Dar Domnul cel milostiv, a trimis pe proo- 
roc într-un loc deosebit, depărtat de oameni, 
zicându-i: „Du-te spre răsărit şi ascunde-te la 
pârâul Cherit cel de lângă Iordan. Acolo vei bea 
apă din pârâu, iar corbilor le-am poruncit să 
te hrănească. Domnul a făcut aceasta, pe de 
o parte, ca să păzească pe prooroc de mâinile 
ucigaşe ale Izabelei, iar pe dealtă parte, că nu 
voia să-l omoare cu foamea, ci să-l aducă în 
umilință pentru popoarele care se topeau şi 
mureau de foame şi sete, prin chipul corbilor 
_ şi al râului Cherit. Firea corbilor este mult mai 
mâncătoare de cărnuri decât a altor păsări şi 
nu se milostivesc nu numai spre oameni, dar 
nici spre puii lor; căci cum fac pui, îndată îi 
părăsesc să moară de foame, zburând aiurea. 

Dar purtarea de grijă a lui Dumnezeu îi hră- 
neşte, trimițându-le în gură muşte din văzduh. 
Deci, corbii, zburând în toate zilele la proo- 
roc, după porunca lui Dumnezeu, îi aduceau 
hrană: dimineaţa pâine, iar seara carne. Dum- 
nezeu, orânduind aceasta, părea că-i grăieşte 
cu vorbe tainice în inima lui:,Vezi, cum corbii, 
care sunt sălbatici, lacomi, mâncăcioşi, urâ- 
tori de pui, se ostenesc pentru hrănirea ta? Ei 

10 


singuri, fiind flămânzi, îţi aducţie de mâncare; 

iar tu, fiind om, nu te milostiveşti spre oameni. 
Tu nu voieşti să omori numai pe oameni, ci 

şi dobitoacele și păsările!” Asemenea, când 

proorocul a văzut după câteva zile şi râul secat, 
Dumnezeu a zis către dânsul:„Acum este vre- 
mea de a milui făptura cea muncită şi a tri- 
mite ploaie spre dânsa, ca să nu mori nici tu 

de sete“, Însă râvnitorul lui Dumnezeu se întă- 
rea, rugându-se lui Dumnezeu dimpotrivă, ca 

să nu fie ploaie, până ce nu se vor pedepsi cei 

neînvățaţi şi se vor pierde de pe pământ vrăj- 
maşii lui Dumnezeu. 

Deci, Domnul, plecând cu înțelepciune spre 
milă pe robul Său, l-a trimis în Sarepta Sido- 
nului, care nu era sub stăpânirea împăratului 
lui Israel, la o femeie văduvă şi săracă, ca să se 
gândească în sine câtă primejdie a adus, nu 
numai asupra oamenilor bogaţi şi însuraţi, dar 
şi asupra văduvelor sărace, cărora, nu numai 
în vreme de foamete, ci şi în îndestulare şi 
belșug, de multe ori le lipseşte hrana zilnică. 
Proorocul, ducându-se la porţile acelei cetăţi, a 
văzut acolo o văduvă adunând lemne, nu mai 
mult decât două despicături; dar nu avea nici 

făină în vas, decât numai un pumn şi într-un 
ulcior o picătură de untdelemn. EI, fiind flă- 
mând, a cerut de la dânsa o bucată de pâine. 
Ea, spunându-i despre sărăcia cea mare, i-a zis 
şi aceasta, că din acel pumn de făină trebuie 
să gătească masa cea mai de pe urmă pen- 
tru ea şi pentru copilul ei, iar după aceea să 
moară de foame. 

Omul lui Dumnezeu putea şi prin aceea 
să se umilească și să-i fie milă de toate vădu- 
vele cele sărace, care se topeau de foame, dar 
râvna cea mare din el către Dumnezeu biruia 
pe toate, neîngrijindu-se de făptura care pierea, 
voind numai să preamărească pe Făcătorul şi 
să arate în toată partea cea de sub cer tăria cea 
atotputernică a Aceluia. El, având de la Dum- 
nezeu darul facerii de minuni, după măsura 
credinţei sale, a înmulţit cu îndestulare făina 
şi untdelemnul în casa văduvei. Astfel au fost 
hrăniţi de dânsul până ce a trecut vremea de 
foamete. El a înviat cu rugăciunea sa pe fiul 
ei care murise, prin suflarea de trei ori asupra 
lui. Despre acest lucru se citeşte în dumneze- 
iasca Scriptură şi se povesteşte că numele lui 
era lona, care, venind în vârstă, s-a învrednicit 

de darul proorocesc. El a fost trimis de Dum- 
nezeu să propovăduiască pocăință în cetatea 

Ninive și, fiind înghiţit de un chit, a ieşit din el 

după trei zile. Aceasta a închipuit în sine Învi- 
erea lui Hristos cea de a treia zi, precum se 

povesteşte pe larg în prooroceasca lui carte 

şi în viaţa lui. 

După trecerea celor trei ani de neplouare 
şi de foamete, preabunul Dumnezeu, văzând 
zidirea sa că se topise desăvârșit de foame, 
s-a pornit spre milostivire şi a zis către robul 
Său Ilie: „Du-te şi te arată lui Ahab, pentru că 
"voiesc să miluiesc lucrul mâinilor mele, să 
dau ploaie şi să adăp pământul cel uscat prin 
cuvântul gurii tale, ca să-l fac aducător de 
roade; căci acum şi Ahab se pleacă spre pocă- 
inţă şi te caută, voind să te asculte la ceea ce-i 
vei porunci“. Plecând Proorocul Ilie din Sarepta 
Sidonului, s-a dus în Samaria, cetatea împără- 
iei lui Israel. 

Împăratul Ahab avea un iconom cu numele 
Obadia, bărbat temător de Dumnezeu, slujind 
cu credinţă aceluia. El ascunsese de sabia Izabe- 
lei o sută de prooroci ai Domnului, în două peş- 
teri, câte cincizeci într-una şi îi hrănea cu pâine 

13 


şi cu apă. Pe acest iconom al său, chemându-l 
împăratul Ahab la sine mai înainte de venirea 
lui Ilie la dânsul, l-a trimis să caute iarbă uscată 
pe la pâraiele apelor, pentru hrănirea puțini- 
lor cai ce rămăseseră şi a celorlalte dobitoace. 
Când Obadia a ieşit din cetate, a întâmpinat 
pe Sfântul Prooroc llie şi i s-a închinat până 
la pământ, apoi i-a spus că Ahab l-a căutat 
cu dinadinsul prin toată împărăţia sa. Sfântul 
Ilie a zis către Obadia: „Du-te și spune Stăpâ- 
„nului tău că vin la dânsul Obadia se lepăda, 

zicând: „Mă tem că, dacă voi pleca de lângă 
tine, Duhul Domnului să nute răpească în altă 
parte şi mă voi face mincinos înaintea stăpâ- 
nului meu, care, mâniindu-se, mă va ucide“. 
Sfântul Ilie i-a zis:,Viu este Domnul puterilor, 
Căruia Îi stau înainte, că astăzi mă voi arăta 
lui Ahab“ Deci, Obadia, ducându-se, a spus 
împăratului toate acestea, iar el, grăbindu-se, 
a ieşit în întâmpinarea omului lui Dumnezeu 
şi când l-a văzut, îndată, din răutatea pe care 
o avea în sine, a îndrăznit a zice către dânsul 
un cuvânt aspru ca acesta:„Oare tu eşti cel ce 
răzvrăteşti pe Israel?“ lar proorocul lui Dum- 
nezeu i-a răspuns împotrivă fără frică: „Nu eu 

răzvrătesc pe Israel, ci tu și casa tatălui tău; căci 
aţi părăsit pe Dumnezeul vostru şi v-aţi aple- 
cat necuratului idol Baal”. 

“Dar proorocul, ca cel ce avea în sine puterea 
dumnezeiescului ajutor, a început a porunci 
împăratului cu stăpânire, zicându-i:„Acum, tri- 
miţând, adună la mine în muntele Carmelului, 
pe toate cele zece semințţii ale lui Israel şi să 
aduci fără de ruşine pe cei patru sute şi cinci- 
zeci de prooroci ai lui Baal. Asemenea să aduci 
şi pe ceilalți patru sute şi cincizeci de prooroci, 
care jertfesc în munţii cei înalți şi în prăpăs- 
tii, la alţi necuraţi idoli care cu toții mănâncă 
din masa Izabelei. Toţi aceia să se întrebe cu 
mine despre Dumnezeu şi vom vedea care 
este Dumnezeul cel adevărat. 

Împăratul, trimițând în pământul lui Israel, 
a adunat în muntele Carmelului pe toţi proo- 
rocii cei mincinoşi, împreună cu slugile lor şi cu 
mult popor şi însuși Ilie râvnitorul către Dum- 
nezeu a mers acolo. Stând el înaintea tutu- 
ror, a zis către împărat şi către tot poporul lui 
Israel:„Până când veţi şchiopăta voi de amân- 
două gleznele voastre? Dacă Dumnezeu, Care 
v-a scos pe voi din pământul Egiptului, este 

Dumnezeu, apoi pentru ce nu mergeţi în urma 
Lui? lar dacă Baal este zeul vostru, apoi mer- 
geţi după el“ La aceste cuvinte ale lui, poporul 
tăcea şi nici nu putea răspunde ceva; căci toţi 
câți erau israeliteni, erau mustrați de conşti- 
ință pentru rătăcirea lor. Proorocul le-azis:,lată 
acum, ca să cunoaşteţi pe adevăratul Dumne- 
zeu, faceţi ceea ce vă voi porunci. Mă vedeți pe 
mine proorocul Domnului, rămas singurîntot ' 
Israelul, iar pe toți ceilalți i-ați ucis. Vedeți aici 
şi pe proorocii lui Baal, cei atât de mulți; deci, 
aduceţi-ne nouă doi viței spre jertfe, mie unul, 
iar slujitorilor lui Baal altul, şi să nu ne daţi foc. 
Drept aceea, peste a cărui jertfă va cădea focul 
din cer şi o va arde, al aceluia este adevăratul 
Dumnezeu şi toți să vă închinaţi acelui Dum- 
nezeu, iar potrivnicii să se dea morții”. 
Poporul, auzind aceasta, a lăudat judecata 

proorocului lui Dumnezeu şi au zis:„Aşa să fie! 
Bun este cuvântul acesta“. Şi fiind aduşi amân- 
doi viţeii în mijlocul soborului, Sfântul Ilie a zis 
către proorocii cei fără de rușine ai lui Baal: 

„Alegeţi-vă un vițel şi aduceţi-l întâi voi jertfă, 
de vreme ce voi sunteți mai mulţi, iar eu sunt 
singur, deci, voi face pe urmă. Şi punând viţelul 

pe lemne, să nu aprindeţi focul, ci să vă rugaţi 
către zeul vostru Baal, ca să vă trimită foc din 
cer şi să vă ardă jertfa. Proorocii lui Baal au 
făcut aşa. Ei, aruncând sorți, şi-au luat un vițel, 
apoi, punând lemne multe, au junghiat vițe- 
lul, l-au tăiat în bucăţi, l-au pus pe altar şi au 
început a se ruga către Baal, zeul lor, ca să le 
trimită foc spre jertfa lor. Ei au chemat numele 
aceluia de dimineaţă până la amiază, strigând: 
„Ascultă-ne, Baale, ascultă-ne pe noi!“ Dar nu 
era nici glas, nici ascultare şi toți alergau împre- 
ună împrejurul jertfelnicului lor. 

Dar când a venit la amiază Ilie, proorocul 
lui Dumnezeu, îi batjocorea şi le zicea: „Stri- 
gaţi cu glas mare ca să vă audă zeul vostru, 
de vreme ce acum poate are altă îndeletni- 
cire; poate face altceva sau vorbeşte cu alții 
sau benchetuieşte sau doarme. Deci strigați 
cu glas mare, ca să-l deşteptaţi!“ Proorocii cei 
mincinoşi strigau tare şi se crestau cu cuţitele, 
după obiceiul lor; iar unii se băteau cu bicele 
până la țâşnirea sângelui lor. 

Apropiindu-se seara şi popii cei fără de 
ruşine nesporind nimic, Sfântul Ilie Tesviteanul 
le-a zis:,Tăceţi de acum şi încetaţi căci a sosit 

vremea jertfei mele. Proorocii lui Baal au înce- 
tat, dar Ilie a zis către popor: „Apropiaţi-vă de 

mine! Toate popoarele s-au apropiat de dân- 
sul și a luat douăsprezece pietre, după numă- 
rul celor douăsprezece seminţii ale lui Israel, 
le-a pus pe altarul Domnului, apoi, tăind vițe- 
lul în bucăţi, l-a pus pe lemne, a săpat groapă 

împrejurul altarului şi a poruncit popoarelor 
ca, luând patru vase de apă, să toarne apa pe 

jertfă şi pe lemne şi au făcut aşa. Apoi el le-a 

zis: „Turnaţi al doilea rând! și au turnat. Apoi 

* le-a mai zis:,„Turnaţi al treilea rând!” şi au tur- 
nat. Apa a udat toate cele ce erau pe altar şi a 

străbătut şi împrejurul altarului, încât groapa 

s-a umplut cu apă. 

Atunci Sfântul Ilie, privind către cer, a stri- 
gat către Dumnezeu:„Doamne, Dumnezeul lui 
Avraam, al lui Isaac şi al lui lacob, ascultă-mă 
pe mine, robul Tău, şi trimite foc peste această 
jertfă, ca astăzi să cunoască toate aceste 
popoare, că Tu singur eşti Dumnezeul lui Israel 
şi eu robul tău şi Ție ţi-am înălțat această jertfă. 
Ascultă-mă pe mine, Doamne, ascultă-mă cu 
foc, pentru ca să se întoarcă inimile acestor 
popoare în urma Ta. Şi a căzut foc din cer de la 

i + II | 


Domnul şi a mistuit toate jertfele cele întregi, 
lemnele, pietrele, țărâna şi apa care erau în 
groapă. Popoarele, văzând aceasta, au căzut cu 
fețele la pământ, strigând:„Cu adevărat Acesta 
este Unul Dumnezeu și nu este altul afară de 
EI” Sfântul Ilie le-a zis: „Prindeţi pe prooro- 
cii lui Baal, ca să nu scape nici unul dintr-înşii. 
Oamenii au prins pe toți proororcii mincinoşi 
şi Sfântul Ilie i-a dus la râul Chişon, care cur- 
gea şi acolo i-a junghiat cu mâna sa; iar necu- 
ratele lor stârvuri le-a aruncat în apă, ca sănu 
se spurce pământul cu ele, nici să se vatăme 


-  văzduhul de mirosul lor. 


După aceasta, Sfântul Ilie a zis către împă- 
ratul Ahab ca degrabă să mănânce şi să bea, 
să înhame caii la caretă şi să plece în cale, pen- 
tru că o să se coboare ploaie mare şi o să-i 
ude pe toți. Deci, Ahab şezând să mănânce şi 
să bea, Sfântul Ilie s-a suit în muntele Carme- 
lului şi, plecându-se la pământ, şi-a pus fața 
între genunchii săi şi s-a rugat lui Dumnezeu 
să trimită ploaie pe pământ şi îndată cu rugă- 
ciunea lui, ca şi cu o cheie, s-a deschis cerul şi 
s-a coborât o ploaie mare, încât a udat pe toţi 
şi pământul cel însetat l-a adăpat din destul. 

Atunci împăratul Ahab, cunoscând rătăcirea 
sa, plângea pentru păcatele sale, mergând pe 
cale spre Samaria. Sfântul Ilie, încingându-şi 
mijlocul, a alergat pe jos înaintea lui Ahab 
bucurându-se în Domnul său. 

Împărăteasa Izabela, soţia lui Ahab, 
înştiințându-se de toate acestea, s-a umplut 
de iuțime şi de mânie pentru pierderea 
proorocilor săi celor fără de ruşine şi a trimis 
la Sfântul Ilie, jurându-se pe zeii săi, că a doua 
Zi, în ce ceas a ucis el proorocii lui Baal, în ace- 
laşi ceas îl va ucide şi ea. Sfântul Ilie s-a temut 
„ de moarte, ca un om supus neputinței firii 
omeneşti, după ceea ce s-a zis: „Ilie era ase- 
menea om pătimaş!“ Şi a fugit de frica lzabe- 
lei în Beer-Şeba, pământul ludeei, şi s-a dus în 
pustie. Într-o zi a stat să se odihnească sub un 
arbore şi, fiind mâhnit, se ruga lui Dumnezeu 
de moarte, zicând:„Doamne, destul am trăit pe 
pământ până acum, ia acum de la mine sufle- 
tul meu. Oare eu sunt mai bun decât părin- 
ţii mei?“ Aceasta a grăit-o proorocul, nu că 
era supărat de acea prigonire, ci ca un râvni- 
tor al lui Dumnezeu, care nu suferea răutăţile 
omeneşti, necinstirea lui Dumnezeu și hulirea 

Preasfântului Său nume. Lui îi era mai uşoară 
moartea, decât să audă şi să vadă oamenii cei 
fărădelege, defăimând şi lepădând pe Dum- 
nezeu, Ziditorul lor. 

Astfel rugându-se, s-a culcat şi a adormit 
sub copacul acela, când iată, îngerul Dom- 
nului s-a atins de el, zicându-i: „Scoală-te şi 
mănâncă“ Deşteptându-se Ilie, a văzut la căpă- 
tâiul său o azimă caldă şi un ulcior cu apă. Deci, 
sculându-se, a mâncat și a băut şi apoi iarăşi a 
adormit. Atunci îngerul s-a atins a doua oară 
de el, zicând:„Scoală şi mănâncă, căci calea îţi 
este depărtată!“ Deci, sculându-se el, a mâncat 
şi a băut. El, întărindu-se bine, a mers patruzeci 
de zile şi patruzeci de nopţi, până la muntele 
Horeb. Acolo a locuit singur în peşteră, vorbind 
mai întâi cu îngerul, după aceea cu Dumnezeu 
singur, Care i S-a arătat în vânt subţire, suflând 
cu linişte prin văzduh luminos. Când Domnul 
se apropia de dânsul, mergeau înainte cele 
mai înfricoşate semne ale venirii Lui. La înce- 
put era un vifor mare, care răsturna dealurile și 
sfărâma pietrele; după aceea venea foc, dar nu 
venea încă Domnul în foc, iar după foc venea 
un glas de lumină subțire şi acolo era Domnul. 

Când lie a auzit de venirea Domnului, și-a 
acoperit faţa cu cojocul lui şi, ieşind, stătea îna- 
intea peşterii. Când a auzit pe Domnul grăind 
către dânsul: „Ce faci aici, Ilie?“ El a răspuns: 

„Râvnesc după Tine, Doamne, Atotţiitorule, că 
fiii lui Israel au părăsit legea Ta, altarele Tale 
le-au risipit, pe prooroci i-au tăiat cu sabia şi 
am rămas numai eu singur; deci, acum caută şi 
sufletul meu să mi-l ia” Domnul, mângâindu-l 
pe el în necaz, i-a spus că nu tot poporul lui 
Israel s-a depărtat de la Dânsul; ci mai are 

“ ascunşi dintre robii Săi încă şapte mii, care 
nu şi-au plecat genunchii zeului Baal. După 
aceea, i-a vestit însă şi pierderea lui Ahab şi a 
Izabelei împreună cu toată casa lor, care avea 
să fie cât de curând; apoi a poruncit Domnul 
ca pe un oarecare bărbat vestit cu numele lu, 
să-l numească la împărăţia lui Israel, ca unul 
ce are să piardă toată seminţia lui Ahab. Dom- 
nul a mai poruncit ca pe Elisei să-l ungă pro- 
oroc. Astfel, Dumnezeu, mângâind pe robul 
Său, S-a dus de la dânsul. 

Proorocul Ilie, plăcutul lui Dumnezeu, după 
porunca Domnului ducându-se de acolo, a 
găsit pe Elisei, fiul lui Safat, arând pământul cu 

douăsprezece perechi de boi şi, după ce şi-a 
pus cojocul peste el, i-a spus voia Domnului 
şi l-a numit pe el prooroc. După aceasta, Elisei 
a zis către dânsul:„Rogu-măţie, lasă-mă puţin 
timp să sărut pe tatăl şi pe maica mea şi apoi 
voi merge după tine”. Sfântul Ilie neoprindu-l, 
Elisei s-a dus de a sărutat pe tatăl şi pe maica 
sa şi, înjunghiind o pereche de boi, cu care el 
singur ara, a dat ospăț vecinilor şi casnicilor 
săi; apoi a plecat după Sfântul Ilie, fiindu-i lui 
slugă şi ucenic şi urmându-i în tot locul. În acel 
timp, împăratul Ahab, fiind stăpânit de Izabela, 
nelegiuita lui soţie, spre cele mai dinainte rău- 
tăţi ale ei, a făcut altă fărădelege în acest fel. 
Un om oarecare israelitean, anume Navute 
(Nabot), avea o vie în Samaria, lângă aria împă- 
ratului Ahab. Acesta a zis către Navute:„Dă-mi 
mie via ta; ca să fac o grădină de verdeţuri, 
pentru că este aproape de casa mea; iar eu îţi 
voi da ţie altă vie mai bună decât acesta. De 
nu-ţi va fi cu plăcere, atunci îţi voi da argint 
pe ea“ Navute a răspuns: „Să nu-mi fie mie 
acesta de la Domnul Dumnezeul meu, ca să-ţi 
dau eu ţie moştenirea părinţilor mei“. Auzind 
aceasta Ahab, s-a întors la casa sa tulburat 


23 


şi deznădăjduit de cuvintele lui Navute şi. 
de necaz n-a mâncat deloc. Atunci Izabela, 
înştiințându-se de cauza mâhnirii lui, a râs - 
de dânsul şi a zis: „Oare în acest fel este stă- 
pânirea ta, împărate al lui Israel? Tu nu eşti 
puternic asupra unui om, să faci după voia 
ta? Nu mai fi mâhnit şi mănâncă pâine; apoi 
mai aşteaptă puțin că eu singură îţi voi da în 
mâini via lui Navute“, 

Aceasta zicând, a dat poruncă în numele 
împăratului la mai-marii cetăților lui Israel și a 
pecetluit-o cu pecetea împărătească. Într-însa 
a scris ca să pună asupra lui Navute o pricină 
nedreaptă, ca și cum ar fi vorbit rău de Dumne- 
zeu şi de împărat; apoi, punând în faţă martori 
mincinoşi, l-au ucis cu pietre afară din cetate. 
Astfel s-a săvârşit acea nedreaptă ucidere, din 
porunca celor fărădelege. Murind nevinovatul 
Navute, Izabela a zis către Ahab: „Acum moş- 
teneşte via lui Navute fără de argint, pentru 
că el s-a dus dintre cei vii”. 

Ahab, auzind de uciderea lui Navute, s-a 
mâhnit puţin, apoi s-a dus să ia via; dar pe 
drum a fost întâmpinat, din porunca lui Dum- 
nezeu, de Sfântul Prooroc Ilie. Acesta a zis 

către dânsul:„Deoarece ai ucis cu nedreptate 
pe Navute cel nevinovat şi i-ai răpit viaţa lui, 
pentru aceasta zice Domnul: „În locul în care 
au lins câinii sângele lui Navute, tot în acel loc 
şi sângele tău îl vor linge câinii. Asemenea şi pe 
femeia ta, lzabela, o vor mânca câinii şi toată 
casa ta se va pierde“. 

Ahab, auzind cuvintele acestea, a plâns şi, 
lepădând hainele sale împărăteşti, s-a îmbră- 
cat în sac şi a postit. Atâta putut de multacea 
pocăință a lui înaintea lui Dumnezeu, încât 
acea vremelnică pedeapsă a luat-o de pe casa 
lui şi a amânat moartea sa, pentru că Dom- 
nul a zis către proorocul Său llie:„De vreme ce 
Ahab s-a smerit, pentru aceasta în zilele lui nu 
voi aduce rele asupra casei lui“. După aceasta, 
Ahab a mai viețuit trei ani şi apoi a fost ucis în 
război. El a fost adus în Samaria cu careta lui, 
iar sângele care cursese l-au lins câinii, după 
cuvântul proorocului lui Dumnezeu. Aseme- 
nea şi cele proorocite despre Izabela şi despre 
toată casa lui Ahab, s-au împlinit toate la vre- 
mea lor, după răpirea Sfântului Ilie. 

După moartea lui Ahab, a împărăţit în 
locul lui fiul său, Ohozie; dar precum a fost 

moștenitor la scaunul tatălui său, tot aşa a 
fost şi al păgânătății. Deci, ascultând pe Iza- 
bela, ticăloasa sa mamă, a slujit cu jertfe şi 
cu închinăciune necuratului Baal şi a mâniat 
foarte tare pe Domnul Dumnezeul lui Israel, 
iar din întâmplare, a căzut de pe fereastra foi- 
şorului său şi s-a îmbolnăvit. Atunci a trimis 
soli la zeul Baal, mai bine zis la diavolul care 
locuia în acel idol. El dădea răspunsuri minci- 
noase la cei ce-l întrebau despre sănătatea sa, 
adică dacă se va scula din pat. ş 
Trimişii lui Ohozie ducându-se la Baal, i-a 
întâmpinat în cale proorocul lui Dumnezeu 
Ilie, din porunca Domnului, şi a zis către dânşii: 
„Oare nu este Dumnezeu în Israel de vă duceţi 
să întrebaţi pe întinatul Baal? Întoarceţi-vă 
şi spuneţi împăratului, care v-a trimis: Dom- 
nul zice astfel: «Nu te vei mai scula de pe 
patul pe care te-ai culcat, ci pe el vei muri» Ei, 
întorcându-se, au spus aceste cuvinte împăra- 
tului cel bolnav. Împăratul i-a întrebat:„Ce fel 
de om era acela care a spus aceste cuvinte?“ 
Ei au răspuns: „Era păros şi încins cu o curea 
peste mijloc” Împăratul a zis:„Acela a fost Ilie 
Tesviteanul'. 

Apoi a trimis pe un ostaş al său, mai mare 
peste 50, ca să prindă pe Ilie şi să-l aducă la 
dânsul. Ducându-se, l-au găsit în muntele Car- 
melului, pentru că acolo obişnuia a petrece 
mai mult. Mai-marele acela, văzându-l şezând 
în vârful muntelui, a zis către dânsul: „Omul 
lui Dumnezeu, împăratul îţi porunceşte să 
te pogori de aici şi să mergi la dânsul". Sfân- 
tul Ilie a răspuns: „Dacă sunt om al lui Dum- | 
nezeu, atunci să se pogoare foc din cer să te 
mistuie pe tine şi pe cei 50 de oameni ai tăi. 
Atunci a căzut îndată foc din cer şi i-a prefă- 
cut pe toți în cenușă. Apoi, împăratul a trimis 
pe un alt ostaş, țot cu 50 de bărbaţi, şi acelora 
li s-a făcut acelaşi lucru; căci, căzând foc din 
cer, i-a mistuit. Împăratul a trimis şi pe al trei- 
lea mai mare peste 50 de bărbați. 

Acela, ştiind ce au pătimit trimişii cei mai 
dinainte:de el, s-a dus la Sfântul Ilie cu frică şi 
cu smerenie şi, plecându-se înaintea lui, l-a 
rugat, zicând: „Omule al lui Dumnezeu, sufle- 
tul meu este gata înaintea ta, cum şi sufletele 
acestor robi care sunt cu mine, miluieşte-ne 
pe noi, care n-am venit de voia noastră, ci tri- 
mişi; deci, nu ne pierde cu foc, ca pe cei trimişi 

mai înainte de noi”. Proorocul a iertat pe cei 

ce veniseră cu smerenie, iar pe cei ce veniseră 

cu mândrie şi cu stăpânire şi voiau a-l duce ca 

pe unrob, nuii-a cruțat. Deci, Sfântul Ilie a luat 

porunca Domnului, ca să meargă la împărat 

fără temere cu rândul al treilea şi să-i zică ace- 
leaşi cuvinte, care le zisese mai înainte. 

Sculându-se omul lui Dumnezeu, a mers 
cu cel mai mare peste cei 50 şi cu oamenii 
lui şi, ajungând la împărat, a zis către dânsul: 

„Aşa grăieşte Domnul; deoarece ai trimis la 
Baal să întrebe despre viața ta, ca şi cum n-ar 
fi fost Dumnezeu în Israel, pe care ai fi putut 
să-L întrebi, pentru aceea nute vei scula de pe 
patul pe care zaci, ci vei muri”. Astfel a murit 
Ohozie, după cuvântul Domnului cel grăit prin 
gura proorocului. După Ohozie, împărăţia lui 
Israel a luat-o loram, fratele lui, deoarece Oho- 
zie n-a avut fiu. În vremea lui loram, s-a sfârşit 
casa lui Ahab, pierzându-se de mânia dumne- 
zeiască, în zilele Sfântul Prooroc Elisei, precum 
se scrie în viaţa lui. 

Când s-a apropiat vremea în care voia Dom- 
nul să ia pe lie la sine viu cu trupul, Ilie şi Elisei 
mergeau de la Galgal, o cetate care se numea 

astfel, la cetatea Betel. El, văzând cu dumne- 
zeiască descoperire răpirea lui, care i se apro- 
piase, voia să ia pe Elisei în Galgal, tăinuind 
înaintea lui, cu smerită cugetare, preamări- 
rea ce era să i se facă de Dumnezeu, şi a zis 
către Elisei:,Tu să şezi aici, că pe mine m-a tri- 
mis Domnul până la Betel”. Sfântul Elisei, ştiind 
asemenea din dumnezeiasca descoperire ceea 
ce era să fie, i-a răspuns:,Viu este Domnul şi 
viu este sufletul tău, că nu te voi lăsa”. Deci, ei 
au mers amândoi până la Betel. Fiii proorocilor 
care locuiau în Betel, apropiindu-se deosebi 
de Elisei, i-au zis: „Tu ştii că Domnul va lua pe 
stăpânul tău de la tine?" Elisei a răspuns:„Ştiu, 
dar tăceţi”. După aceasta Sfântul Ilie a zis către 
Elisei:„Tu şezi aici, că pe mine m-a trimis Dom- 
nul la Ierihon” Elisei a răspuns:,Viu este Dom- 
nul şi vit este sufletul tău că nu te voi lăsa“; 
deci, amândoi au mers la lerihon. 
Apropiindu-se de Elisei, fiii proorocilor din 
lerihon i-au zis: „Ştii că Domnul va lua astăzi 
de la tine pe stăpânul tău pe deasupra capu- 
lui?” Elisei a răspuns:,Ştiu, dar tăceți'. Sfântul 
Ilie a zis către Elisei: „Şezi aici, că Domnul m-a 
trimis la lordan”, Elisei a zis:„Viu este Domnul 

şi viu este sufletul tău, că nu mă voi depărta de 
tine”. Şi au mers amândoi, iar 50 de bărbaţi din 
fiii proorocilor s-au dus în urma lor, de departe. 
Când amândoi sfinţii prooroci au ajuns la lor- 
dan, Ilie a luat cojocul său şi învârtindu-l, a lovit 
apa cu dânsul și s-a despărțit în două; apoi au 
trecut amândoi ca pe uscat. După ce au tre- 
cut ei lordanul, Ilie a zis către Elisei: „Cere de 
la mine ce vrei, mai înainte de a fi luat de la: 
tine“. Elisei a zis: „Cer ca darul din tine să fie 
îndoit în mine”. |lie i-a zis:„Greu lucru ai cerut; 
însă, dacă mă vei vedea când voi fi luat de la 
tine, ţi se va împlini cererea; iar de nu mă vei 
vedea, nu ţi se va împlini cererea“. 

Pe când mergeau ei şi grăiau, deodată s-a 
arătat între amândoi un car cu cai de foc şi Ilie 
s-a luat spre cer. Elisei privea şi striga:„Părinte, 
părinte, carul şi caii lui Israel”, ca şi cum ar zice: 

„O, părinte, tu ai fost toată puterea lui Israel, 
care mai mult cu rugăciunea şi cu râvna ta ai 
ajutat împărăţia lui Israel, decât multă mul- 
ţime de viteji şi de ostași înarmați”, şi nu l-a 
mai văzut. Elisei s-a apucat de hainele sale şi 
le-a rupt tânguindu-se. Atunci a căzut de sus 
cojocul lui Ilie, lăsat peste dânsul şi, luându-l, 

a stat pe țărmurile Iordanului; despărţind cu el 
apa ca şi Ilie, a trecut pe uscat; şi astfel s-a făcut 
moştenitor darului care lucra în învățătorul lui. 

Sfântul Ilie, proorocul lui Dumnezeu, fiind 
luat cu trupul în carul cel de foc, până acum 
este viu în trup, păzindu-se de Dumnezeu în 
locaşurile cereşti. El a fost văzut în Tabor de 
cei trei Sfinţi Apostoli în vremea Schimbări la 
Faţă a Domnului şi iar se va vedea de oamenii 
cei muritori trupeşte, înaintea venirii a doua 
pe pământ a Domnului şi cel ce mai înainte 
a scăpat de sabia Izabelei, va pătimi în acel 
timp de sabia lui Antihrist, împreună cu Enoh 
şi cu loan. De atunci încolo se va învrednici 
de mare cinste nu numai ca prooroc, dar ca şi 
mucenic în ceata sfinţilor, de la dreptul dătă- 
tor de plată Dumnezeu, Cel Unul în trei feţe, 
Tatăl, Fiul şi Sfântul Duh, Căruia se cuvine cin- 
stea şi slava, acum şi pururea şi în vecii veci- 
lor. Amin (V. Sf. 20 iul.). 

As ÎNRA Si 
me emannaa i Cine MR 


EDIŢIA a lil-ia 


Apobată de Sif. Sinod 


ALCĂTUIT DE 
SCHIMONANHIA TECLA 


0 ÎN 
Sf. Monastire Varatec 











Ginstitul paraclis al 
Sfântului Proroc Ilie 


Ce se citește la vreme de neplouare 


Rugăciunile începătoare 

În numele Tatălui şi al Fiului şi al 
Sfântului Duh. Amin 

SlavăŢie, Dumnezeul nostru, SlavăŢie! 

Împărate ceresc, Mângâietorule, 
Duhul adevărului, Care pretutindeni 
eşti şi toate le plineşti, Vistierul bună- 
tăţilor şi Dătătorule de viaţă, vino şi 
Te sălăşluieşte întru noi şi ne curăţeşte 
de toată întinăciunea şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte 
fără de moarte, miluieşte-ne pe noi. 

Sfinte Dumnezeule, Sfinte tare, Sfinte 
fără de moarte, miluieşte-ne pe noi. 

Sfinte Dumnezeule, Sfinte tare, Sfinte 
fără de moarte, miluieşte-ne pe noi. 
Slavă Tatălui şi Fiului şi Sfântului Duh, şi 

acum şi pururea şi în vecii vecilor. Amin. 

Preasfântă Treime, miluieşte-ne pe 
noi. Doamne, curăţeşte păcatele noas- 
tre, Stăpâne, iartă fărădelegile noastre; 
Sfinte, cercetează şi vindecă neputinţele 
noastre, pentru nurmiele Tău. 

Doamne miluieşte, Doamne milu- 
ieşte, Doamne miluieşte. 

Slavă Tatălui şi Fiului şi Sfântului Duh, şi 

„acum şi pururea şi în vecii vecilor. Amin. 

Tatăl nostru, Carele eşti în ceruri, 
sfinţească-se numele Tău, vie împără- 
ţia Ta, facă-se voia Ta, precum în cer aşa 
şi pe pământ. Pâinea noastră cea spre 
fiinţă dă-ne-o nouă astăzi. Şi ne iartă 
nouă greşelile noastre, precum şi noi 

iertăm greşiţilor noştri. Şi nu ne duce 
pe noi în ispită, ci ne izbăveşte de cel 
viclean. Ca a Ta este Împărăţia şi pute- 
rea şi slava, acum şi pururea şi în vecii 
vecilor. Amin. 


Doamne miluieşte (de 12 ori). 

Slavă... Şi acum... 
Apoi: 

Veniţi să ne închinăm Împăratului 
nostru Dumnezeu! 

Veniţi să ne închinăm şi să cădem la 
Hristos, Împăratul nostru Dumnezeu! 

Veniţi să ne închinăm şi să cădem 
la Însuşi Hristos, Împăratul şi Dum- 
nezeul nostru! 


Psalmul 142 
Doamne, auzi rugăciunea mea, 
ascultă cererea mea, întru credincio- 
şia Ta; auzi-mă, întru dreptatea Ta. Să 
nu intri la judecată cu robul Tău, că 
nimeni din cei vii nu-i drept înaintea 
Ta. Vrăjmaşul prigoneşte sufletul meu şi 

viaţa mea o calcă în picioare; făcutu-m-a 
să locuiesc în întuneric ca morţii cei 
din veacuri. Mâhnit e duhul în mine şi 
inima mea încremenită înlăuntrul meu. 
Adusu-mi-am aminte de zilele cele de 
demult; cugetat-am la toate lucrurile 
Tale, la faptele mâinilor Tale m-am gân- 
dit. Întins-am către Tine mâinile mele, 
sufletul meu ca un pământ însetoşat. * 
Degrabă auzi-mă, Doamne, că a slăbit 
duhul meu. Nu-ţi întoarce faţa Ta de la 
mine, ca să nu mă asemăn celor ce se 
coboară în mormânt. Fă să aud dimi- 
neaţa mila Ta, că la Tine îmi este nădej- 
dea. Arată-mi calea pe care voi merge, 
că la Tine am ridicat sufletul meu. 
Scapă-mă de vrăjmaşii mei, că la Tine 
alerg, Doamne. Învaţă-mă să fac voia Ta, 
că Tu eşti Dumnezeul meu. Duhul Tău 
cel bun să mă povăţuiască la pământul 
dreptăţii. Pentru numele Tău, Doamne, 
dăruieşte-mi viaţă. Întru dreptatea Ia 
scoate din necaz sufletul meu. Fă bună- 
tate de stârpeşte pe vrăjmaşii mei şi 

pierde pe toţi cei ce necăjesc sufletul 
meu, că eu sunt robul Tău. 

Dumnezeu este Domnul şi S-a ară- 
tat nouă; bine este cuvântat Cel ce vine 
întru numele Domnului (de 3 ori). 


Tropar, glasul al 2-lea. 

Petăinuitorul cel încredinţat al mân- 
tuirii a toată lumea, pe Proorocul cel 
înalt zburător, care prin văzduh s-a 
văzut umblând, pe podoaba cea aleasă 
a proorocilor, adunându-ne credin- 
cioşii să-L lăudăm şi cu umilinţă să-L 
rugăm, să îmblânzească şi acum pe 
Domnul pentru norodul său, care se 
topeşte de setea tuturor bunătăţilor, ca 
prin milostivirea Sa, să miluiască sufle- 
tele noastre. 

Slavă... Și acum... al Născătoarei 


Nu vom tăcea Stăpână niciodată, a 
vesti facerile de bine, care ai făcut din 
veac, neamului omenesc, cu naşterea 
Ta, mântuind lumea şi cu neadormită 
rugăciunea ta, îmblânzind totdeauna 

pe Dumnezeu cel milostiv, pentru noro- 
dul cel greşit, care năzuieşte la ajutorul 
Tău, prea curată. 


Psalm 50: Miluieşte-mă, Dumnezeule... 


Canonul 


Peasna 1, glasul al 2-lea. 

Irmos: «Apele Mării Roşii, de demult le-ai | 
despărţit, cu toiagul puitorului de lege, mai 
înainte arătând crucea, cu intrarea, cinstita 
îngropare şi cu ieşirea, Dumnezeiasca înviere; 
poporului care, cu cântare de laudă, Izbăvi- 
torului cânta, cântare de biruinţă». 


Sfinte Proorocule Ilie, roagă-te lui Dum- 
nezeu pentru noi. 

Pe râvnitorul după Dumnezeu, pe 
învățătorul norodului celui depăr- 
tat de la Dumnezeu, pe făcătorul de 
minuni, căruia stihiile s-au supus şi 
cerul i-a dat ascultare, cu cântări de 
laude să-l cinstim, ca să se roage şi 

acum, să ne miluiască pe noi cei osân- 
diţi pentru păcate şi să dăruiască vese- 
lie norodului său. 

Sfinte Proorocule Ilie, roagă-te lui Dum- 
nezeu pentru noi. 


Pe văzătorul de Dumnezeu, pe mus- 
trătorul împăraţilor celor fără de lege 
şi pedepsitorul proorocilor celor min- 
cinoşi, care până acum în trup petrece 
şi va să fie înainte mergător la a doua 
venire a lui lisus Hristos, să-l cinstim; 
căci mult poate cuvântul gurii sale îna- 
intea Celui Atotputernic, care suferă cu 
îndelungă răbdare, aşteptând pocăinţa 
noastră a păcătoşilor. 

Slavă... 


Nu voieşte Stăpânul a toate pierza- 
rea neamului omenesc, ci cu iubirea 
Sa de oameni, pedepsindu-ne cu milă, 
voieşte a ne smeri sub mâna cea înaltă 
a milostivirii Sale. 


Şi acum... 

Petine te-au lăudat oarecând, în car- 
tea proorocilor, cea mai strălucită decât 
razele soarelui, că vrei să naşti pe Soa- 
rele Slavei, Care va să mântuiască tot 
neamul lui Adam şi să-L ridice la străluci- 

rea cea dintâi, de unde căzuse prin păcat. 


Peasna a 3-a 


Irmos: «Cu cuvântul Tău, Doamne, ceru- 
rile ai întemeiat şi prin cuvântul Proorocului 
Tău, cerurile ai încuiat Tu şi inima mea întru 
credinţă o întăreşte». 


Sfinte Proorocule Ilie, roagă-te lui Dum- 
nezeu pentru noi. 


Pe proorocul, cel minunat între 
prooroci, la a cărui naştere s-au ară- 
tat întru minune bărbaţi în haine albe 
îmbrăcaţi, cu foc învelind pe prunc şi 
foc dându-i să mănânce, mai înainte 
arătând râvna cea cu văpaie arzătoare 
şi mergerea spre cer în căruţă de foc, cu 
laude să-l cinstim, că prooroc al Dom- 
nului este, pe care Îl îmblânzeşte, când 
se roagă Lui. 

Sfinte Proorocule Ilie, roagă-te lui Dum- 
nezeu pentru noi. 

Răsărit din seminţie Preoţească, ai 
iubit curăţia şi punându-ţi toată nădej- 
dea spre Dumnezeu din tinereţe, ca un 
înger fără prihană fiind cu sufletul şi cu 
trupul ca un Serafim, cu înfocată dra- 
goste arzi; ai iubit foarte pe Dumnezeu 
şi cu Dumnezeu vorbind te-ai umplut 
de Dumnezeiesc har. | 


Slavă... 


Pentru viaţa cea asemenea cu Înge- 
rii, mare îndrăzneală a câştigat către 
Dumnezeu, Sfântul Ilie, şi toate câte a 
cerut de la milostivirea Lui lua, căci a 
aflat înaintea Domnului mult dar. Să 
ne rugăm deci acum şi noi păcătoşii, 
să ceară milă, ca cel ce poate, cu cuvân- 
tul său, să deschidă uşile cerului şi să 
răcorească văzduhul cel aprins, pre- 
cum atunci a deschis cerul prin cuvân- 
tul gurii sale. 

Şi acum... 
îi 


Fiecare unde se mânuieşte, acolo 
după dreptate şi aleargă, şi care altă 
scăpare ca aceasta este precum tu, de 
Dumnezeu Născătoare, care acoperi şi 
mântuieşti sufletele noastre. 


Catavasie. 

Mântuieşte din nevoi, Prooro- 
cule al lui Dumnezeu Ilie, căutând cu' 
milostivire spre norodul cel ce se află 
întru primejdii, că toţi te avem mijloci- 
tor către Dumnezeu şi grabnic izbăvitor. 

Caută cu milostivire, cea cu totul lău- 
dată Născătoare de Dumnezeu, spre 
necazul cel cumplit al trupului meu, 
şi vindecă durerea sufletului meu. 


Doamne miluieşte de 12 ori. 


Sedelna glasul al 4-lea Podobie. 
Arătatu-te-ai astăzi: 
Caun mijlocitor şi fierbinte rugător 


arată-te către noi, proorocule, rugând 
pe Dumnezeu pentru norodul cel ce a 

greşit; ca să se milostivească şi să ne dea 
mila sa cea bogată. 


Peasna a â&-a 


Irmos: Taina cea ne tâlcuită a întrupării 
Tale Hristoase Dumnezeule, cu taină mai îna- 
inte văzând-o Avacum, că din desime umbroasă, 
neschimbat întrupându-Te ai ieşit, întru uimire 
fiind strigat: Venit-ai spre a doua zidire a lui 
Adam, slavă puterii tale, Doamne. 


Sfinte Proorocule Ilie, roagă-te lui Dum- 
nezeu pentru noi: 


Foarte durându-l inima pe proorocul, 
văzând fărădelegile împăraţilor şi ca 
un râvnitor după Dumnezeu, s-a întărit 
inima a-L ruga să nu plouă pe pământ, 
fără numai prin cuvântul gurii sale, şi 
a fost ascultat slujitorul cel adevăratal 
lui Dumnezeu. 


Sfinte Proorocule Ilie, roagă-te lui Dum- 
nezeu pentru noi. 

Pentru fărădelegile noastre s-a văr- 
sat acum mânia lui Dumnezeu peste noi 

fiii neascultării, căci ne-am depărtat de 
la calea cea mântuitoare a poruncilor 
lui Dumnezeu, umblând în căile voilor 
inimilor noastre cele rele. 


Slavă... 


Fie-ţi milă Proorocule al lui Dumne- 
zeu şi te milostiveşte, şi roagă pe Stăpâ- 
nul cel bun şi îndurat, să deschidă uşa : 
milostivirii Sale şi să dăruiască ploaie 
pământului celui însetat, fiindu-Ţi milă 
de săracii şi pruncii norodului, care nu 


au alt ajutor, fără numai mila celui cu 
totul milostiv. 
Şi acum... 

Tu eşti uşă neumblată care duci la 
Cer. Deschide tuturor uşile pocăinţei, 
curăţind de păcate pe cei credincioşi 
cu ploile milei Tale şi adapă pe cei înse- 
taţi; ceea ce eşti de Dumnezeu dăruită. 

Peasna a 5-a 

Irmos: «Pe tine soarele Slavei, din inimă 

te slavoslovesc, lăudând înfricoşata şi 

Dumnezeiasca înviere. Că Tu eşti singur 
Împărat şi Stăpânitor puternic, şi dătă- 
tor al păcii». 


Sfinte Proorocule Ilie, roagă-te lui Dum- 
nezeu pentru noi. 


Râvnitor fiind foarte după Dumne- 
zeu, acest fel de milă ai arătat, ca prin 
vremelnică pedeapsă să se pedepsească 
norodul cel ce făcea fărădelege, ca din- 
tru aceasta, să se îndrepteze, dar Prea- 
înduratul Dumnezeu, şi întru aceasta 
era negrabnic, îndelung răbdând, ca 
un iubitor de oameni. 


Sfinte Proorocule Ilie, roagă-te lui Dum- 
nezeu pentru noi. 


 Nevrând Dumnezeu, să mâhnească, 
pe cel ce ca un fiu îi slujea întru toate 
poruncile Lui, a încuiat Cerul prin 
cuvântul proorocului Său; şi iarăşi i-a 
poruncit, mergând să se arate împăra- 
tului, că voieşte să dea ploaie pe pământ 
spre veselia noroadelor. 

Slavă... 


Dumnezeule preaînalte! pe Tine ste- 
lele Te slăvesc şi mărirea Ta o vestesc şi 
viermii din ţărână; împrejurul scau- 
nului Tău, Luna şi stelele își fac merge- 
rea lor, şi serafimul îşi pleacă genun- 
chiul înaintea Ta. O! Dumnezeule, 
vino şi te sălăşluieşte în casa sufletului | 
meu, având spre aceasta mijlocitor, pe 
proorocul Tău. 


Şi acum... 


Bucurie s-a făcut lumii, când ai pri- 
mit de la înger, şi acum dăruieşte bucu- 
rie norodului celui smerit cu mijlocirile 
tale cele către înduratul Tău fiu, care a 
venit pe pământ să dea tuturor viaţă, 
iar nu moarte. 

Peasna a 6-a 

Irmos: «Glasul graiurilor celor cu rugă- 
ciune, din suflet cu durere, auzind Stăpâne, 
izbăveşte-ne de rele, că Însuţi eşti pricinui- 
torul mântuirii noastre». 

46 


Sfinte Proorocule Ilie, roagă-te lui Dum- 
nezeu pentru noi. 


Vezi Proorocule şi te milostiveşte spre 
văzduhul cel foarte aprins, şi arşiţă de 
soare în toate zilele zăcând asupra, vezi 
şi pomii cum se jelesc şi florile se veste- 
jesc şi dă cuvântul tău către Domnul, să 
miluiască zidirea sa. 


Sfinte Proorocule Ilie, roagă-te lui Dum- 
nezeu pentru noi. 

Vezi şi milostivirea cea negrăită alui 
Dumnezeu câtă este, că Însuşi îţi porun- 
ceşte să te rogi, ca prin cuvântul gurii 
tale să dea ploaie pe pământ spre bucu- 
ria şi îndestularea celor pe care i-a zidit 
după chipul Său, cu voia Sa. 

Slavă... 


proorocul lona a proorocit pierzarea 
Ninivei celei mari zicând că se vor pus- 
tii grădinile şi câmpiile, şi nu va fi cine 
să are şi să semene, dar, prin pocăință, 
s-a întors mânia dela dânşii. Îndură-te 
şispre noi Proorocule şi mută pedeapsa 


47 


aceasta la neamurile care nu mărturi- 
sesc pe Dumnezeu. 


Şi acum... 


Uşa lui Dumnezeu, arată-ne Dum- 
nezeieştile intrări, nouă robilor tăi, ca 
intrând întru curată mărturisire, dez- 
legare de cele rele să luăm, lăudându-te, 
de Dumnezeu Născătoare. : 


Catavasie. 

Mântuieşte din nevoi, Prooro- 
cule al lui Dumnezeu Ilie, căutând cu 
milostivire spre norodul cel ce se află 
întru primejdii, că toţi te avem mijloci- 
tor către Dumnezeu şi grabnic izbăvitor. 

Caută cu milostivire, cea cu totul lău- 
dată Născătoare de Dumnezeu, spre 
necazul cel cumplit al trupului meu, 
şi vindecă durerea sufletului meu. 


Doamne miluieşte de 12 ori. 
Sedelna gl. al 6-lea 


Podobie: Toată nădejdea... 

În bucurie şi în durere, Dumnezeu 
este de faţă, întru marea cuviinţă a făp- 
turilor sale. Cereasca binecuvântarea 
Lui se pogoară ca roua peste lucrul mâi- 
nilor noastre. O! Dulce mângâiere, Sfânt 
adevăr al credinţei cum ne-a chemat în 
lume spre Slava Sa şi din ce n-am fost 
ne-a adus a fi, spre lauda numelui Său. 


SFÂNTA EVANGHELIA DE 
LA MARCU, (3, 13-17). 

În vremea aceea s-a suit Iisus în 
munte şi a chemat la Sine pe care El 
Însuşi a voit şi au venit la El. Şi a rân- 
duit ca să fie cu el doisprezece, pe care 
i-a numit apostoli, şi i-a trimis să pro- 
povăduiască şi să aibă putere a vindeca 
bolile şi să alunge demonii. Şi a pus lui 
Simen numele Petru şi pe Iacov al lui 
Zevedeu şi pe Ioan fratele lui Iacov şi 
le-a pus lor numele Voanerghes adică 
fiii tunetului. 

SFÂNTA EVANGHELIE DE LA LUCA, (9, 51-56). 

În vremea aceea fost-a când s-au apro- 
piatzilele înălţării lui lisus, El şi-a întă- 
rit gândul ca să meargă în lerusalim. Şi 
a trimis vestitori înaintea Sa. Şi mer- 
gând ei, au intrat într-un sat al Sama- 
rinenilor ca să-l gătească Lui loc. Dar ei 
nu L-au primit pe Dânsul că El mergea 
spre Ierusalim. Şi văzând ucenicii lui, 
Iacov şi loan, au zis: Doamne, voieşti 
să zicem să se pogoare foc din cer şi să-i 
mistuiască precum şi Ilie a făcut? lară 
lisus întorcându-se i-a certat pe dân- 
şii şi a zis: Nu ştiţi ai cărui Duh sunteţi 
voi? Că Fiul Omului n-a venit să piardă 


sufletele omenilor, ci să le mântuiască. 
" Şi au mers într-alt sat. 


SFÂNTA EVANGHELIE DE LA LUCA, (4, 22-30) 
în vremea aceea toţi se mirau de 
cuvintele harului care ieşeau din gura 
lui lisus şi ziceau: Au nu este acesta fecio- 
rul lui Iosif? Şi Ela zis către ei: Cu adevă- 
rat veţi zice mie pilda aceasta: Doctore, 

vindecă-te pe tine însuţi. Câte am auzit 
că s-au făcut în Capernaum fă şi aicea în 
patria ta. Şi le-a zis: Amin grăiesc vouă: 
că nici un prooroc nu este primit în 
patria sa. Şi întru adevăr grăiesc vouă: 
multe văduve erau în zilele lui Ilie în 
Israel când s-au încuiat cerul trei ani 
şi şase luni, cât s-a făcut foamete mare 
peste tot pământul. Şi către nici una 
dintru acelea n-a fost trimis Ilie fără 
numai la Sarepta Sidonului la o femeie 
văduvă. Şi mulţi leproşi erau în zilele 
lui Elisei Proorocul în Israel şi nici unul 
dintru dânşii nu s-a curăţit fără numai 
Neeman Sirianul. Şi auzind acestea, toţi 
cei din sinagogă s-au umplut de mânie. 
Şi sculându-se, L-au scos pe El afară din 
cetate. Şi L-au dus pe El până în sprân- 
ceana muntelui pe care era zidită ceta- 
tea lor ca să-L arunce jos. lar El trecând 
prin mijlocul lor s-a dus. 


Slavă... 

Pentru rugăciunile Proorocului Tău 
Ilie, Milostive, curăţeşte mulţimea gre- 
şelilor noastre. 

Şi acum... 


Pentru rugăciunile Născătoarei de 
Dumnezeu, Milostive, curăţeşte mulți- 
mea greşelilor noastre. 


Stih: Miluieşte-mă Dumnezeule după 
mare mila Ta şi după mulţimea îndurărilor 
Tale, curăţeşte fărădelegile noastre. 

Ajutorului omenesc nu ne încredința 
pe noi, Preasfânta Stăpână, ci primeşte 
rugăciunea robilor tăi, că scârbele ne 
cuprind şi nu putem răbda săgetările 
diavolilor, acoperământ nu ne-am ago- 
nisit nicăieri unde să scăpăm noi, păcă- 
toşii, pururea fiind biruiţi, mângâiere 
nu avem afară de tine, Stăpâna lumii. 
Nădejdea şi ajutătoarea credincioşi- 
lor, nu trece rugăciunile noastre, ci le 
fă de folos. 

Ectenia pentru ploaie 
Doamne miluieşte de 12 ori. 


Ecfonis: Cu mila şi cu îndurările şi cu iubi- 
rea de oameni ale Unuia-Născut Fiului Tău, 
cu Care eşti binecuvântat, împreună cu Prea- 
sfântul şi bunul şi de viaţă făcătorul Tău Duh, 
acum si pururea şi în vecii vecilor. 


Peasna a 7-a 


Irmos: «Tinerii din Ierusalim, cei întoc- 
mai cu Treimea cea în trei lumini, de suflări 
răcoritoare îndulcindu-se, porunca împăra- 
tului au călcat şi rătăcirea idolilor o au sur- 
pat şi cântare Domnului au cântat: Bine este 
cuvântat Dumnezeul părinţilor noştri». 


Sfinte Proorocule Ilie, roagă-te lui Dum- 
nezeu pentru noi. 

Domnul cel prea milostiv, te-a păzit 
viu trimiţându-te către pârâul Horat 
şi prin corb ţi-a trimis pâine, ca să te 
plece spre milostivire, ca să-L rogi să dea 
ploaie norodului celui ce se topea. Dar 
tu te întăreai foarte, cerând pedepsire 

celor ce erau vrăjmaşi lui Dumnezeu şi 
nu cântau: Bine este cuvântat Dumne- 
zeul părinţilor noştri. 

Sfinte Proorocule Ilie, roagă-te lui Dum- 
nezeu pentru noi. 

Om fiind, te-ai temut de mânia Izabe- 
lei şi ai fugit în pământ străin. Dar noi, 
unde vom fugi de la faţa Domnului, fără. 
numai te rugăm: Pleacă pe Domnul spre 
îndurare, asupra făpturii celei greşite, 
ştiind că trup este, duh ce trece şi nu se 
întoarce; şi ne îndreptează la pocăință, 
ca mântuindu-ne, bine să cuvântăm pe 
Dumnezeu în veci. 

Slavă... 

„Adu-ţi aminte de săracii norodului şi 
de necazul văduvelor, care nu numai în 
vreme de foamete, ci şi în vremea îndes- 
tulării şi a îmbelşugării se lipsesc de 
hrana cea de toate zilele; şi miluieşte 
zidirea lui Dumnezeu, ca primind mila 
Lui prin rugăciunile tale, să lăudăm pe 
Dumnezeu şi pe Tine sluga Lui în veci. 

Şi acum... 


Prin naşterea ta Născătoare de Dum- 
nezeu, vieţii celei din Eden iarăşi ne-am 
învrednicit. Pentru aceasta, ţie, ca unei 
făcătoare de bine, bucură-te, aducem şi 
pe Cel Născut din tine, Îl bine cuvântăm 
întru toţi vecii. 

Peasna a 8-a 

Irmos: «Învrednicitu-te-ai, o, preacinstite 
Proorocule, a vedea faţa lui Dumnezeu întru 
toată strălucirea cea Dumnezeiască, în mun- 
tele Taborului, de a căreia strălucire, Apos- 
tolii de uimire, ca de un somn s-au cuprins, 
ne putând a suferi raza ceea ce strălucea din 
slava Dumnezeirii». 


Sfinte Proorocule Ilie, roagă-te lui Dum- 
nezeu pentru noi. 

Trimis-a ţie, Domnul, foc din cer când 
spre cerere ţi-ai întins cuvântul spre 
arderea jertfei şi a celor de două ori câte 
cinci zeci de prooroci mincinoşi, care 
nu cunoşteau pe Domnul şi nu-şi plecau 

genunchii înaintea Domnului, nici nu 
voiau împreună cu tine a cânta: Dumne- 
zeul părinţilor noştri bine eşti cuvântat. 

Sfinte Proorocule Ilie, roagă-te lui Dum- 
nezeu pentru noi. 


Cu putere de sus îmbrăcându-te, 
când ai fugit de la faţa împărătesei 
celei rele, cu o mâncare, patruzeci de 
zile, lungă cale ai călătorit, şi în Horeb, 
Domnul ca pe un prieten te-a cercetat. 
Învredniceşte-ne şi pe noi, prin post 
curat, să milostivim pe Dumnezeu 
cel mâniat pentru fărădelegile noas- - 
tre cele multe. 

Bine cuvântăm pe Tatăl, pe 
Fiul şi pe Duhul Sfânt 

Pe Cel din Treime pentru care, întru 
proorocie din Duhul Sfânt blagoslo- 
vind, multe ai cuvântat, roagă-L să ne 
miluiască şi să treacă cu vederea păca- 
tele noastre şi în ziua judecății, când 
va şedea pe scaunul Său, să vedem faţa 
Lui, neosândiţi. 

Şi acum... 


Pe Maria cea Preacurată şi Preasfântă, 
Născătoare de Dumnezeu, fecioarele 
toate, dans Dumnezeiesc împreunând, 
bucurându-se, o laudă cu un glas stri- 
gând: Bucură-te ceea ce ai izvorât nouă 
Izvorul bucuriei. 


Să lăudăm bine să cuvântăm... 


Tinerii cei frumoşi cu sufletele, în 
cuptor fiind aruncaţi, tărie veşnică 
au ridicat, pe Dumnezeul cel ceresc 
mărturisindu-L şi cu glas ca de muzi- 
ceşti organe au cântat: Bine să cuvinteze 
toată suflarea şi zidirea pe Împăratul 
Cel peste toată zidirea, întru toți vecii. 


Peasna a 9-a 


Irmos: «Pe Fecioara cea cu chip frumos, 
strălucit şi cu totul binecuvântat, pe Împă- 
răteasa cea cu aur împodobită, care lumii a 
născut ploaia cea cerească şi veşnică viaţă 
tuturor a răsărit: Pe Maria cea sfințită lui 
Dumnezeu, toate neamurile o măresc». 

Sfinte Proorocule Ilie, roagă-te lui Dum- 
nezeu pentru noi. 

Câta fost cu putinţă vederii omeneşti, 
te-ai învrednicit a vedea pe Domnul, 
în vânt prea subţire; dar noi cu totul 
fiind îngreuiaţi de păcate, căutând asu- 
pra cerului şi a pământului, din făpturi 
cunoaştem pe Ziditorul şi, mila Sa aştep- 
tând, ca pe Dumnezeul nostru binell 
cuvântăm în veci. 


Sfinte Proorocule Ilie, roagă-te lui Dum- 
nezeu pentru noi. 
Înfricoşătoare minuni ai săvârşit cu 
puterea lui Dumnezeu, foc din cer ai 
pogorât peste apa cea de trei ori tur- 
'mată peste jertfe. Prooroceşte cinstind 
întru aceasta pe Treimea cea de o fiinţă, 
Care mai pe urmă avea să se arate în 
trei Feţe, dar despărțită, şi ca un proo- 
roc mare al Domnului ai proorocit cele 
ce vor să fie: şi pe Elisei, l-ai umplut de 
îndoit dumnezeiesc dar. 

Sfinte Proorocule Ilie, roagă-te lui Dum- 
nezeu pentru noi. 


Toate le poţi o, Proorocule, fiind 
îmbrăcat cu putere de sus, de Cel ce dă 
tuturor putere şi toate le ţine cu mâna 
Sa, Unul Dumnezeu în Treime nedes- 
părțit, cunoscut în trei Feţe de prooroci 
închipuit, de Apostoli văzut şi de Muce- 
nici mărturisit. Unul Dumnezeu în trei 
Feţe într-o Dumnezeire proslăvit. 


Slavă... 


Pe cât ai fost de râvnitor, pe atâta şi 
Dumnezeu te-a proslăvit, că te-a făcut 
nemuritor, ridicându-te la cer în căruţă, 
cu cai de foc. Pentru aceasta şi noi cre- 
dincioşii adunându-ne, cinstind pome- 
nirea ta, te rugăm cu aceiaşi râvnă, 
roagă-te Milostivului Ziditor, să dăru- 
iască ploaie pământului celui însetat, ca 
adăpând brazdele lui, să rodească hrană 
zidirii Sale, spre Slava numelui Său. 


Şi acum... 

Nu trece cu vederea glasurile slugi- 
lor tale Stăpână, ci cu dinadinsul, roagă 
pe Făcătorul tuturor ca să izbăvească 
neamul omenesc de foamete şi de toată 
mânia, dând biruinţă şi tuturor întă- 
rire sufletească şi împărtăşirea cereş- 
tii şi Dumnezeieştii Împărații. 

Stihiri glas al 2-lea singur glasul 

Pe proorocul cel mare între prooroci, 
veniţi credincioşii să-l lăudăm, cu cân- 
tări duhovniceşti. Că acesta luând 
putere de la Dumnezeu, a încuiat cerul 
să nu plouă şi iarăşi prin cuvântul gurii 
sale, l-a descuiat şi pe proorocii cei min- 
cinoşi i-a ruşinat. Şi acum la cerridicat 
fiind, mijloceşte neamului omenesc de 
la Dumnezeu milă şi îndurare, împre- 
ună şi mântuire sufletelor noastre. 

Veniţi să ne închinăm şi să cădem şi 
să plângem înaintea Domnului celui ce 
ne-a făcut pe noi. 

Proorocul lui Dumnezeu, viu 
păzindu-se de Dumnezeu, în lăcaşurile 

Raiului, văzut a fost în vremea schimbă- 
rii la faţă a Domnului de cei trei Sfinţi 
Apostoli; şi iarăşi se va vedea de oame- 
nii cei muritori, trupeşte umblând, îna- 
intea venirii a doua a Domnului, prin 
sfârşit mucenicesc şi de mai mare slavă 
se va învrednici întru slava venirii Sale, 
când va veni să curăţească toate cu foc 
şi să plătească fiecăruia. 

lară mie foarte îmi sunt cinstiţi prie- 
tenii Tăi, Dumnezeule, foarte s-au întă- 
rit stăpânirile lor. 

Omul lui Dumnezeu fiind şi credin- 
cioasă slugă, voia ta totdeauna o împli- 
neşte, când cu cuvântul ÎL rogi pe Dânsul, 
că se pleacă de îndurări, din fire milos- 
tiv fiind. Caută din înălţimea odihnei 
tale spre norodul care înoată în viforul 
a multor feluri de nevoi, iar mai amară 
făcându-se vremea aceasta, întru care 
prin aprinderea văzduhului, toate se 
veştejesc şi pier. Roagă-L, cu cuvântul 
tău, să se îndure spre zidirea Sa şi să 
mântuiască sufletele noastre. 

61 


Slavă... glas acelaşi. 


Când a voit Dumnezeu să te proslă- 
vească, ridicându-te la cer, atunci de 
îndoit dar ai umplut pe Elisei, cel ce 
urma ţie ca un ucenic. Veniţi dar adu- 
nările credincioşilor să cinstim pe 
proorocul cel mare, care cu o cheie 
descuie cerul şi să strigăm către dân- 
sul. Viu este Domnul şi viu este sufletul 
tău, că nu te vom lăsa pe tine până ce 
nu vei îmblânzi pe Dumnezeul tuturor 
cu cuvântul tău, ca să verse pe pământ 
ploaie, spre răcorirea văzduhului şi 
„înmulțirea roadelor celor spre hrana 
vieţii, fără de care şi tu, om fiind, nu ai 
putut a vieţui, care prin milostivirea 
lui Dumnezeu ţi s-a trimis prin păsă- 
rile cerului, primeşte rugăciunile noas- 
tre şi ne dăruieşte cererile, împreună şi 
mântuire sufletelor noastre. 

Și acum... 

Toată nădejdea noastră spre tine o 
punem Maica lui Dumnezeu; păzeşte-ne 
sub acoperământul Tău. 


Rugăciune 

Doamne lisuse Hristoase, cel mai 
Înalt de cât toate cele înalte, care ai 
făcut toate cele văzute şi nevăzute. Care 
cu îndelungă răbdare, toate fărădele- 
gile şi păgânătăţile noastre le suferi. Şi 
cu nemărginită bunătate, tuturor dai 
hrană la bună vreme, aşteptând pocă- 
inţa şi îndreptarea noastră. 

Caută şi acum cu ochii Tăi cei milos- 
tivi şi trimite părinteasca Ta îndurare 
spre zidirea ta, adăpând pământul cu 
îndestulată umezeală spre hrana celor 
ce locuiesc pe dânsul. Învredniceşte-ne 
milei Tale şi ne luminează mintea noas- 
tră spre cunoştinţa Ta. Îmblânzeşte-Te, 
Doamne, din fire fiind bun, blând şi 
milostiv: pentru rugăciunile Preacura- 
tei Maicii Tale şi ale Proorocului Ilie, ale 

slugii Tale celei adevărate şi ale tuturor 
Sfinţilor. Amin. 


Cuvine-se cu adevărat să te fericim: Sfinte 
Dumnezeule... şi, după Tatăl nostru: Tropa- 
rul Sfântului: Slavă... Şi acum... al Născătoa- 
rei, (la începutul Paraclisului) Şi Otpustul. 


1929 luna mai 

Troparul Sfântului Prooroc 


Ilie Tezviteanul 

Cel ce a fost înger în trup, temeiul proo- 
rocilor, al doilea înaintemergător al veni- 
rii lui Hristos, Ilie măritul, care a trimis 
de sus lui Elisei dar, gonește bolile și pe 
cei leproși curățește. Pentru aceasta ȘI 
celor ce-l cinstesc pe dânsul le izvorăște 
tămăduiri. 


Condacul Sfântului Prooroc 


Ilie Tezviteanul 
Proorocule și înainte-văzătorule al lucru- 
rilor celor mari ale lui Dumnezeu, Ilie 
cel cu nume mare, care cu cuvântul tău 
ai oprit norii cei curgători de apă, roagă 
pentru noi pe Unul, lubitorul de oameni. 

